
	Targed
	Yr hyn yr wyf wedi’i wneud yn yr aseiniad hwn.

	Targed 1
	Gwella sgiliau cyfeirnodi (rhestr gyfeirnodi - gweler sylwadau pellach ar y gwaith).
 
	Edrychais a’r sylwadau a rhoddwyd i sicrhau fy mod yn osgoi gwneud yr un camsyniadau.

	Targed 2
	Parhau i wneud defnydd effeithiol o Cysill i wirio dy iaith, e.e. defnyddio mwy o ferfau cryno; treiglo'n gywir.

	Rwyf wedi ceisio datblygu fy iaith wrth ddefnyddio Cysill a hefyd cynnwys mwy o fy marn,

	Targed 3
	Defnyddio ystod eang o lenyddiaeth, yn cynnwys ymchwil diweddaraf, i gefnogi dy sylwadau.

	Rwyf wedi defnyddio llenyddiaeth fwy diweddaraf e.e. o Estyn a PISA.




Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.
Rhagarweiniad
Mae’r aseiniad yma yn ceisio beirniadu ar y gwaith strategol mae’r ysgol yn gwneud i ddilyn eu cynllun datblygu yn llwyddiannus. Yn ôl cwricwlwm newydd Donaldson, mae yna bwyslais mawr ar y pwysigrwydd o ddefnyddio'r dulliau addysgu cywir ac effeithiol. I wneud hyn, mae Donaldson yn annog athrawon i ddatblygu eu sgiliau proffesiynol trwy gydol eu gyrfa (Lywodraeth Cymru, 2015). Yr ysgol byddaf yn trafod yn yr aseiniad yma yw ysgol uwchradd a sefydlwyd yng ngorllewin Cymru. Mae yna tua mil o ddisgyblion yn mynychu i’r ysgol yma ac mae 10.1% ohonyn nhw yn cael prydau bwyd ysgol am ddim (Llywodraeth Cymru, 2018). 
Un o’r blaenoriaethau'r ysgol yma oedd i sicrhau bod pob disgybl yn medru defnyddio eu sgiliau rhifedd yn hyderus i ddatrys problemau o fewn sefyllfaoedd dydd i ddydd. Mae’r strategaeth yma yn gysylltiedig â un o’r 4 diben Donaldson sef i sicrhau bod ein holl blant a phobl ifanc yn ddysgwyr uchelgeisiol, galluog sy’n barod i ddysgu drwy gydol eu hoes. Fel athrawes newydd, teimlaf fod pwysigrwydd mewn paratoi plant ar gyfer byw bywyd cyffredinol. Gwnaeth yr ysgol rhoi amrywiaeth o strategaethau mewn lle i ddatblygu'r flaenoriaeth a chefais siawns i weld y strategaethau yma ar waith.
Adolygiad Llenyddiaeth 
Mae cynllunio strategol yn ceisio i greu llun o’r dysgu ac addysgu'r dyfodol gan adnabod sut i weithredu. Mae’n ystyried y newidiadau mewnol ac allanol a fydd yn arwain at weithrediad llwyddiannus. Gan fod y dysgu ac addysgu yn cael eu heffeithio trwy'r gweithgareddau mae’r ysgol yn gwneud mae rhaid cael strategaeth sydd yn galluogi'r ysgol i gyrraedd y gwelliant dymunol (Prifysgol Caergrawnt, 2020). Yn ôl dogfen llywodraeth Cymru (2017a), i wella addysg yng Nghymru mae yna tair strategaeth benodol. Mae rhaid cefnogi pobl ifanc i wneud y gorau o’u potensial, adeiladu uchelgais ac annog dysgu am oes ac i arfogi pawb a’r sgiliau sydd angen arnyn nhw ar gyfer y byd newidiol.
I weithredu'r strategaethau yma, mae’r system addysg wedi cael eu rhannu i mewn i fodel tri-haen (Llywodraeth Cymru, 2017b). Bydd y llywodraeth yn creu polisïau trwy edrych ar dystiolaeth ac yn sicrhau bod pob haen yn cefnogi’r system gweithio ar y cyd. Wedyn bydd awdurdodau, megis Estyn a'r Cyngor y Gweithlu Addysg, yn defnyddio eu gwybodaeth o ysgolion a’u hymchwil i rannu arfer da. Yn dilyn hyn, bydd yr ysgolion yn derbyn amlinellau clir i greu cynllun datblygu ysgol er mwyn gweithio a'i gilydd yn llwyddiannus i ddarparu profiadau amrywiol i blant a phobl ifanc. Mae Cynllun Datblygu Ysgol (CDY) yn hanfodol er mwyn dangos datblygiad yr ysgol a sut maen nhw fynd i wella canlyniadau dysgwyr (Llywodraeth Cymru, 2014). Mae’r cynllun yn ddogfen fyw lle fydd yr ysgol ei hunain yn creu, werthuso a datblygu lle bydd angen yn ôl data cyd-destunol ei hun er mwyn adlewyrchu cynnydd yr ysgol. Gall cynnwys camau gwella'r ysgol ynghyd â thargedau tymor hyr a fyr. Bydd blaenoriaethau’r ysgol yn cynnwys sut mae’r ysgol yn mynd i’r afael â blaenoriaethau cenedlaethol megis codi safonau addysg llythrennedd a rhifedd gan nodi sut mae'r ysgol yn bwriadu datblygu ei staff i gyrraedd nhw.
Gwelir y dull o rannu arfer da, nid yn unig o un athro i’r llall ond ar raddfa enfawr trwy'r prawf PISA (Program for International Student Assessment) gan y OCED (Organisation for Economic Co-operation and Development). Pwrpas y prawf yma yw i ddangos pa systemau addysg yn llwyddiannus a pham. Trwy ddarganfod hyn, gall y systemau llwyddiannus rhannu eu harfer da er mwyn wella addysg ardraws y byd cyfan. Mae Tsieina yn arwain y byd o ran eu haddysg ac mae eu sgôr PISA uchel iawn yn dystiolaeth o hyn. Mae gwaith gan Schleicher (2019) yn ystyried un rheswm posib, sef y ffaith bod y wlad yn rhannu eu harfer yn fwy eang. Hynny yw, yn paru ysgolion ac ardaloedd sy’n perfformio’n uchel ag ysgolion ac ardaloedd sy’n perfformio’n isel. O hyn, gall yr awdurdodau ym mhob un gyfnewid a thrafod eu cynlluniau datblygu â’i gilydd sydd yn creu llwyfan ar gyfer datblygiad proffesiynol athrawon lle gallech nhw rannu eu cwricwla, eu deunyddiau addysgu a’u harferion da.
Er mwyn datblygu sgiliau rhifedd, mae Estyn (2014) wedi rhannu arfer da o Ysgol Gyfun Gwyr. Mae’r ysgol yma yn gweithredu strategaeth lle mae un athro o bob adran yn ceisio i ddatblygu sgiliau rhifedd a llythrennedd. Bwriad o hyn oedd i sicrhau bod pob adran yn cyfrannu ac ar ôl treialu arferion newydd mae’r athrawon yn adrodd nôl ac mae strategaethau newydd yn cael eu dosbarthu yn gyflym. Trwy gysylltu gweithgaredd y gweithgor â phrif flaenoriaethau'r ysgol, cadwyd y meysydd hyn yn uchel ar agenda datblygu'r ysgol gyfan dros amser. Cynhaliwyd ymchwil i strategaethau dysgu ac addysgu effeithiol i godi safonau a chryfhau sgiliau staff.
Yn ôl adroddiad Estyn o 2015, i wella sgiliau datrys problemau mae rhaid sicrhau bod gwersi’n cael eu strwythuro i ennyn diddordeb pob un o’r disgyblion. Hefyd i roi problemau mathemategol sydd eu hymestyn ac yn cael eu datblygu a’u cymhwyso mewn ystod eang o gyd-destunau bywyd go iawn. Oedd y gwersi mwyaf llwyddiannus yn cynnwys gweithgareddau lle mae rhaid i ddisgyblion dehongli cyd-destunau bywyd go iawn yn ystyriol ac wedyn dewis strategaethau priodol i ddatrys y problemau cymhleth. Yr her fwyaf i ddisgyblion oedd i dynnu allan y wybodaeth fathemategol berthnasol a fydd yn helpu dod o hyd i’r ateb. Felly mae rhaid dangos y disgyblion i ddehongli fel problem rifiadol neu algebraidd.
Dengys yr adroddiad bod y prif reswm am y ffaith nad yw sgiliau cyfathrebu a meddwl disgyblion o safon uchel yw oherwydd nad ydy athrawon yn rhoi digon o gyfleoedd i ddisgyblion ddatrys problemau mewn cyd-destunau bywyd go iawn. O ganlyniad i hyn, nid oes gan rai disgyblion yr hyder i ddefnyddio technegau arbrofi ac felly yn dibynnu’n ormodol ar ddisgyblion eraill neu'r athro eu hunain i ddod o hyd i’r ateb i gwestiynau cymhleth (Estyn 2015). Mae’r llenyddiaeth yma yn dangos problemau amlwg o fewn addysg heddiw. Gall gweld yn glir bydd y cwricwlwm newydd yn symud i ffwrdd o’r arfer dysgu yma. Oedd e’n braf i weld bod fy ysgol lleoliad o hyd yn gweithredu strategaethau i wella profiad dysgu'r disgyblion.

Datblygu pwynt gweithredu
Mae’r ysgol wedi rhannu'r flaenoriaeth a ddewiswyd i mewn i sawl strategaeth wahanol sydd yn bwrw'r targedau cenedlaethol, er enghraifft safonau rhifedd, cymhwysedd digidol a darpariaeth anghenion dysgu ychwanegol, gan hefyd dilyn canllawiau'r cwricwlwm newydd. Y strategaeth gyntaf oedd i dreialu a rhannu arfer a chynllunio gwersi heriol sy’n sicrhau cyfleoedd i bob disgybl ddatblygu ac ymarfer y medrau. Gwelir defnydd anhygoel o’r dechneg o rannu arfer da yn aml yn yr ysgol yma ac fel dengys waith gan Schleicher (2019), mae’r dull yn effeithiol iawn. Roedd yr ysgol yn bwriadu gweithredu'r strategaeth yma trwy ddatblygu eu sgiliau proffesiynol yn gyson.
Wrth gynnal cyfarfodydd adran yn wythnosol roedd yr ysgol yn sicrhau fod ei athrawon yn addysgu yn effeithiol. Yn ystod y cyfarfodydd yma, mae’r athrawon yn cael cyfleoedd i graffu ar lyfrau'r disgyblion a thrafod technegau addysgu. Bydd yr adran yn trafod eu harfer ac yn penderfynu ffocysu ar agwedd penodol. Yn dilyn hyn, bydd yna gyfarfod arall lle fydd yr adran yn rhannu eu harfer efo'r adrannau eraill. Gwelais hyn ar waith lle'r oedd yr adran Ieithoedd yn trafod technegau gwahanol o gynnwys rhifedd o fewn gwersi er mwyn bwrw'r targed cenedlaethol. Hefyd, i sicrhau bod athrawon yn herio eu disgyblion, bydd yr ysgol yn annog nhw i fod yn barod i dreialu arferion newydd a chael athro arall i arsylwi'r wers. Wedyn i adlewyrchu trwy drafodaeth effeithiol ac felly i gynyddu yn broffesiynol. Teimlaf fod yr ysgol wedi gosod targedau clir sydd yn dangos beth sydd angen cael eu gweithredu ond falle nid yn ddigon penodol ar y sut er mwyn fod yn fwy llwyddiannus.
I wella sgiliau datrys problemau roedd yr ysgol yn cynllunio cyfleoedd i ddatblygu rhifedd mewn cyd-destun bywyd nid yn unig o fewn wersi arferol ond hefyd yn allgyrsiol i sicrhau eu bod yn ennyn diddordeb pob disgybl. Wnaeth yr ysgol weithredu hon trwy annog disgyblion i ddatrys problemau rhifedd cymhleth o fewn testun a oedd yn berthnasol iddyn nhw. Wrth arsylwi gwers Mathemateg blwyddyn 8, gwelais broblem gymhleth sydd wedi cael eu strwythuro fel trip gwersylla. Roedd y disgyblion yn hyderus i ddod o hyd i’r ateb ac yn gyffroes i rannu efo’r athro. Mae hyn yn dangos gweithrediad llwyddianus o’r awgrymiadau o adroddiad Estyn (2015).
Mae’r ysgol hefyd yn cynnig gwersi allgyrsiol ariannol gan weithio efo'r banc Santander. Bydd y disgyblion yn trafod am bynciau fel treth, benthyciadau ac yswiriant. Trwy hyn oedd yr ysgol yn bwriadu gwella sgilliau ariannol y disgyblion. Gwnes i drafod a’r athro a oedd yn arwain y prosiect yma a dywed ef y prif reswm am gynnig y gwersi yma oedd i geisio datrys problemau ariannol a oedd yn briodol o fewn y gymuned leol. Cafodd hyn eu trafod wrth greu'r cynllun datblygu'r ysgol ac i wella cysylltiad efo’r gymuned cafodd y strategaeth yma eu gweithredu.
Yn olaf, oedd yr ysgol yn ceisio defnyddio gwybodaeth a data disgyblion yn effeithiol, megis eu canlyniadau a’r defnydd o Wal ddata. Mae’r ysgol eisoes yn defnyddio dull diddorol iawn i sicrhau eu bod yn defnyddio canlyniadau disgyblion yn effeithiol. Yn glir, mae’r ysgol yn ceisio bod pob disgybl yn llwyddo a gwelir hyn trwy’r defnydd y wal ddata i fonitro cynnydd. Lleoli’r wal ddata yn yr ystafell staff ac unwaith pob wythnos bydd yr athrawon yn cwrdd i drafod am ddisgyblion penodol. Mae’r disgyblion yma yn cael eu dewis am y rheswm nad ydyn nhw yn cyrraedd eu llawn botensial. Bydd athrawon yn rhannu eu harferion a pha dechnegau dysgu sydd yn effeithiol i’r disgyblion.
Mae’n bwysig i’w nodi yma nad oedd yr ysgol yn gwthio pob disgybl i gael gradd uchel, ond yn ceisio datblygu nhw i gael y marc gorau sydd yn bosib ar gyfer nhw fel unigolyn.  Roedd y strategaeth yma effeithiol iawn oherwydd mae’n rhoi'r siawns i athrawon trafod am y disgyblion tu allan o’u phwnc addysgu. Mewn un sefyllfa, roedd un disgybl yn cael agwedd ddrwg efo un athro ond nid athro arall, felly wnaeth y ddwy rhannu pa dechnegau disgyblu a oedd yn gweithio yn dda. Yn fy marn i, wrth weithredu hyn mae’r ysgol wedi cymryd cam enfawr ymlaen o ran datblygu perthynas positif rhwng y dysgwyr a’r ysgol. Mae’r wal ddata yn sicrhau nad ydy athrawon yn ffocysu ar un agwedd, er enghraifft ymddygiad disgybl ac felly yn gwella eu profiad dysgu.

Adfyfyrio a gwerthuso
Mae’r ysgol wedi gosod targedau clir sydd yn dangos beth sydd angen cael eu gweithredu yn ôl y canllawiau llywodraeth a hefyd gwelir cysylltiadau rhwng athrawon a’u hadrannau. Ond mae rhaid ystyried falle nad ydy pob athro yn cael y cyfle i ddatblygu eu sgilliau proffesiynol nhw yn annibynnol o’r gweithgareddau yma. I fod yn fwy llwyddianus gall plethu'r hyn mae’r ysgol barod yn gwneud a’r hyn a gwelir o Ysgol Gyfun Gwyr (Estyn, 2014) sef i ddirprwyo'r dasg i athro penodol i dreialu. Mae’r gwaith yn dangos fod hyn yn fwy effeithiol ac wrth sicrhau bod pob athro yn cael cyfle i wneud hyn, bydd yr ysgol yn gallu sicrhau cynnydd pob un o’u staff a gwella safon addysgu. Ar y holl, mae’r ysgol yn rhannu eu harferion yn llwyddiannus ond byddaf yn fwy llwyddiannus trwy hefyd dderbyn mewnbwn o ysgolion eraill yn fwy aml. Bydd yr athrawon yn yr ysgol yma yn elw o gael edrychiad o amgylchedd dysgu gwahanol. Gwelais fod y strategaeth yma yn effeithiol iawn yn Tsieina lle mae ysgolion o ardaloedd gwahanol yn cwrdd â thrafod eu harferion (Schleicher 2019).
	 O fy mhrofiad, teimlaf fod yr ysgol yma wir yn gwerthfawrogi perthynas rhwng yr ysgol a’r dysgwyr. Trwy’r defnydd o’r wal ddata mae’r ysgol yn sicrhau bod yr athrawon yn edrych yn eangach, yn symud i ffwrdd o’r dynesiad ‘one size fits all’ ac yn sicrhau bod pob disgybl yn cael y cyfle i lwyddo. Hefyd mae’n glir bod yr ysgol yn ceisio cael effaith gadarnhaol ar y cymyned wrth greu eu cynllun datblygu. Mae’r ysgol wedi ystyried anghenion eu cymyned a gweithredu'r strategaeth a fydd yn cryfhau'r perthynas yma. Mae’r disgyblion a’r gallu i ddatrys problemau cymhleth ac yn ddigon parod i gwblhau'r gwaith. Mae’r athrawon wedi ymdrechi wrth gynllunio i greu cysylltiad ystyrlon o’r hyn mae’r disgyblion yn dysgu a chyd-destun bywyd.
Mae’r strategaethau yma yn cael eu gweithredu dros dymor hir ac felly nad oedd yn bosib dehongli’r data i weld cynnydd ar raddfa ysgol gyfan. O ganlyniad i hyn, mae’r cynnydd byddaf yn trafod yn seiliedig ar yr hyn a gwelwn yn ystod fy mhrofiad ac felly ar raddfa cymharol fach. O fy mhrofiad o’r cyfarfodydd datblygu sgiliau proffesiynol, teimlaf fy mod wedi datblygu fy sgilliau addysgu. Cefais gyfle i rannu syniadau efo athrawon sydd wedi bod yn gweithio yn yr yrfa am gyfnod er mwyn wella fy arfer. Oedd yr ysgol yn sicrhau bod pob disgybl yn medru defnyddio eu sgiliau rhifedd  yn gyson ac yn cynnal gweithgareddau yn aml i sicrhau bod pob disgybl yn hyderus i ddatrys problemau o fewn sefyllfaoedd dydd i ddydd. Er mwyn weithredu'r strategaethau eraill, mae’r ysgol wedi sicrhau eu bod yn defnyddio canlyniadau'r disgyblion yn ddoeth a gwelais yr effaith cadarnhaol ar brofiad y disgyblion.



Casgliad
Yn fy marn i, mae’r ysgol yma wedi gweithredu eu strategaethau yn llwyddiannus gan hefyd creu perthynas cryf rhwng yr ysgol, y dysgwyr a’r gymuned. Mae’r profiad dysgu'r disgyblion wrth galon y cynllun datblygu'r ysgol a gwelais ddisgyblion a oedd yn barod i ymarfer eu sgiliau rhifedd ac yn hyderus i ddatrys problemau cymhleth o fewn cyd-destun bywyd. Rwyf nawr yn deall fwy am yr effeithiolrwydd o gynnwys cyd-destun bywyd wrth ddysgu a’r effaith cadarnhaol mae’r hyn yn cael ar gymhelliant y disgyblion. Yn y dyfodol, byddaf yn ceisio i greu mwy o gysylltiadau ystyrlon fel gwelwn yn yr ysgol yma, gan hefyd sicrhau fy mod yn herio pob disgybl. Mae’r ysgol yn defnyddio data'r disgyblion yn effeithiol iawn a thrwy ddeall y defnydd o dechnegau megis y wal ddata, byddaf yn fwy parod i edrych yn ehangach ar y disgyblion rwyf yn dysgu. Wrth wneud hyn rwyf yn sicrhau fy mod yn defnyddio'r technegau addysgu a disgyblu sydd yn fwyaf effeithiol.

